Vileikiškių tvenkinys

Vileikiškių tvenkinys – tvenkinys Lietuvoje, Širvintų rajone, 7 km į pietvakarius nuo Širvintų, Vileikiškių gyvenvietės rytiniame pakraštyjehttp://ezerai.vilnius21.lt/vileikiskiu-v7615.html. Sudarytas užtvenkus Išduko upelį (Apušės intakas, Širvintos baseinas) 2,4 km nuo jo žiočių. Tvenkinio ilgis iš pietų į šiaurę – 1,35 km, plotis – iki 0,34 km. Tvenkinys sudarytas iš 2 dalių. Pietinė dalis atskirta siauru pylimu, altitudė 103,6 m. Šiaurinės dalies altitudė – 102,9 m. Krantai aukštoki. Pietinė tvenkinio dalis užpelkėjusi, apaugusi krūmynais. Šiaurinę tvenkinio dalį supa pievos ir dirbami laukai. Šalia įsikūrę kaimai: Taučiuliai, Plotai, Padubė.

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Širvintų rajono tvenkiniai